
MUITINĖS PAREIGŪNŲ TARNYBINĖS UNIFORMOS VASARINIŲ KEPURIŲ SIUVIMO PASLAUGŲ PIRKIMO TECHNINĖ SPECIFIKACIJA

	Rodiklio pavadinimas, dimensija	
	Rodiklio reikšmė

	1. Įsigyjamos paslaugos/prekės
	Muitinės pareigūnų tarnybinės uniformos vasarinių kepurių siuvimo paslaugos.
Vasarinių kepurių aprašymas patvirtintas Lietuvos Respublikos finansų ministro 2019 m. vasario 25 d. įsakymu Nr. 1K-56 „Dėl Lietuvos Respublikos vidaus tarnybos statuto įgyvendinimo finansų ministro valdymo srityje“ (su visais pakeitimais ir papildymais).

	2. Sutarties tipas, laikotarpis
	1. Su tiekėju bus sudaroma tarnybinės uniformos vasarinių kepurių (toliau tekste – kepurės, arba prekės, arba gaminiai) viešojo pirkimo – pardavimo siuvimo paslaugų sutartis (toliau – Sutartis).
2. Sutarties galiojimo terminas – 36 mėnesiai nuo sutarties įsigaliojimo dienos. 

	3. Planuojami įsigyti kiekiai
	3. Planuojami įsigyti maksimalūs kiekiai:
4. Vasarinės kepurės –3000 vnt.	Comment by Lina Sartanavičienė: Suvienodinti šriftą
5. Planuojamų įsigyti prekių maksimalūs kiekiai pateikiami visam numatytam Sutarties galiojimo laikotarpiui (36 mėnesiai). Pirkėjas neįsipareigoja per 36 mėn. Sutarties galiojimo laikotarpį išpirkti viso prekių maksimalaus kiekio. Vadovaujantis perkančiosios organizacijos poreikiu ir skirtu finansavimu, tikslūs prekių kiekiai bus pateikti pirkimo laimėtojui raštu, atskiru prekių užsakymu.

	4. Konkursiniai pavyzdžiai
	Tiekėjai iki pasiūlymų pateikimo termino pabaigos privalo pateikti pavyzdžius, visiškai atitinkančius techninės specifikacijos reikalavimus. 
Teikiami pavyzdžiai: vasarinė kepurė – 1 vnt.
Jei pateikti pavyzdžiai neatitinka techninės specifikacijos reikalavimų, pasiūlymas laikomas neatitinkančiu pirkimo sąlygų.
Laimėjusio pasiūlymo pavyzdžiai tvirtinami, kaip pavyzdžiai etalonai ir lieka Pirkėjui, kol bus įvykdyta Sutartis. 

	5. Prekių tiekimo terminas
	Prekės turi būti pagamintos ir Tiekėjo sąskaita pristatytos ne vėliau kaip per 4 mėnesius nuo pirkėjo užsakymo raštu pateikimo dienos.

	6. Prekių pristatymo vietos
	8. 	Prekės turės būti pristatomos pagal nurodytas prekių pristatymo vietas ir adresus (pristatymo vieta ir adresas gali būti patikslinti prieš pristatant Prekes). Pristatant prekes, prekių priėmimo perdavimo aktai turi būti išrašyti kiekvienam gavėjui, juose pateikiant pristatomų prekių kiekius ir vertę. Sąskaitos faktūros pateikiamos atskirai kiekvienam prekių gavėjui pagal nurodytas prekių pristatymo vietas ir adresus, mokėtojas nurodomas – Muitinės departamentas prie Lietuvos Respublikos finansų ministerijos.
9.  (pvz. mokėtojas – Muitinės departamentas prie Lietuvos Respublikos finansų ministerijos, gavėjas – Vilniaus teritorinė muitinė). 
10. Prekių pristatymo vietos, adresai:
Vilniaus teritorinė muitinė - Naujoji Riovonių g. 3, Vilnius;
Kauno teritorinė muitinė – Jovarų g. 3, Kaunas;
Klaipėdos teritorinė muitinė - Perkėlos g. 1C, Klaipėda;
Muitinės kriminalinė tarnyba - Žalgirio g. 127, Vilnius;
Muitinės mokymo centras – Jeruzalės g. 25, Vilnius;
Muitinės departamentas – V. Kudirkos g. 18-3, Vilnius.

	7. Atitikimas specifikacijai
	6. Vasarinės kepurės turi atitikti techninius brėžinius ir šios specifikacijos reikalavimus.

	8. Reikalavimai gaminių konstravimui
	Gaminių konstravimui turi būti panaudoti standarto LST ISO 8559 arba kito lygiaverčio duomenys.

	9. Reikalavimai gaminių dydžių nustatymui
	Gaminių dydžių skalė nustatoma vadovaujantis LST EN 13402 standarto reikalavimais, normalaus kūno sudėjimo figūrai, bei Lietuvos muitinėje priimtą dydžių sistemą. 

	10. Gaminių dydžiai
	Vasarinės kepurės vieno dydžio.

	11. Gaminių matų lentelės
	Netaikoma

	12.  Medžiagų
 techninės charakteristikos
	Kepurių siuvimui naudojamos medžiagos ir spalvos turi atitikti rodiklius, pateiktus 1 lentelėje.  

	13. Reikalavimai siuvimo siūlams, kitiems siuvimo priedams
	Siuvimo siūlų ir gaminių siuvime panaudotų siuvimo priedų (sagos, kibūs tekstiliniai užsegimai, spaudės, ir pan.) spalva derinama prie pagrindinės medžiagos spalvos. 
Siuvimo siūlai turi būti poliesteriniai arba lygiavertės kokybės, jų storis ir dygsnių tankumas turi užtikrinti siūlių stiprumą, tamprumą, bei stabilumą eksploatacijos metu.
Siuvimo priedai turi būti kokybiški, patikimai tarnauti dėvėjimo metu.

	14. Techniniai kokybiniai reikalavimai prekėms, jų siuvimo siūlėms
	Gaminių konstrukcijos turi būti tinkamos. Gaminiai turi turėti gerą prekinę išvaizdą, jų porinės detalės ir jų išdėstymas turi būti simetriški.
7. Gaminių technologinis apdirbimas ir siūlių kokybė turi atitikti bendrus šios kategorijos/rūšies drabužių kokybės reikalavimus, keliamus gaminių technologiniam apdirbimui, siūlėms ir medžiagoms. Siūlėse negali būti nutrūkusių siūlų, nesusiūtų tarpų, sudūrimų, dygsnių praleidimų, paraukimų, ištempimų, nuokarpų, skersinių ar išilginių klosčių. Siūlės turi būti tiesios, nesutrūkti timptelėjus. Gaminio kraštų palankos neturi skersuotis, banguoti. Sujungiamos medžiagos turi būti nepažeistos, be prakirtimų. Gaminiai turi būti be tekstilinių defektų, gerai išvalyti, be dėmių ar paliktų pagalbinių žymių, be siūlgalių, turi būti tinkamai išlaidyti (nesuglamžyti).

	15. Garantinis terminas
	Ne mažiau, kaip 24 mėn. nuo prekės eksploatacijos pradžios.
Nustačius prekių kokybės trūkumus eksploatacijos metu, Tiekėjas nemokamai juos keičia naujais ar atlieka taisymus per 10 (dešimt) darbo dienų nuo defekto nustatymo akto surašymo dienos.

	16. Medžiagų  kokybę bei atitikimą techniniams reikalavimams patvirtinantys dokumentai
	1. Konkurso dalyvis, kartu su pasiūlymo dokumentais, privalo pateikti siūlomų gaminių medžiagos bandymų, atliktų notifikuotoje akredituotoje laboratorijoje, protokolų kopijas: 
- pagrindinės medžiagos atitiktį reikalaujamiems rodikliams (pateiktiems 1 lentelėje) įrodančių dokumentų – nepriklausomos, akredituotos pagal tarptautinius standartus laboratorijos atliktų bandymų protokolų, arba kitų lygiaverčių dokumentų kopijas. Bandymų metodai ir rodiklių reikšmės turi atitikti techniniuose reikalavimuose nurodytus bandymo metodus bei reikšmes;  Bandymų metodai ir rodiklių reikšmės turi atitikti techniniuose reikalavimuose nurodytus bandymo metodus bei reikšmes. Visų teikiamų dokumentų kopijos turi būti patvirtintos tiekėjo. 
Pirkėjo atskiru reikalavimu konkurso laimėtojas privalės pateikti laboratorijos protokolų originalus, patvirtinančius, kad prekė atitinka Pirkėjo nustatytus techninius reikalavimus, nurodytus prekės  techniniuose aprašymuose. Visi bandymai atliekami pagal galiojančius standartus. Bandymų metodai turi atitikti techniniuose reikalavimuose nurodytus (arba lygiaverčius) bandymo metodus, o rodiklių reikšmės turi būti ne blogesnės už reikalaujamas reikšmes.
2. Pirkėjui, kilus pagrįstų abejonių dėl tiekėjo gaminio ar medžiagų charakteristikų ar kokybinių rodiklių, pirkėjas turi teisę atlikti nepriklausomą pateiktų pavyzdžių tyrimą pasirinktoje akredituotoje laboratorijoje, savo lėšomis, o Tiekėjas privalo pateikti tiek pavyzdžių, kiek reikalinga kontroliniams tyrimams atlikti. Kontrolinių tyrimų rezultatai neginčijami ir laikomi galutiniais. Tiekėjo pasiūlymas atmetamas, kaip neatitinkantis techninės specifikacijos, jeigu bent vienas kontrolinių tyrimų rezultatas blogesnis už techninėje specifikacijoje nurodytus minimalius reikalavimus. Esant nepriklausomos laboratorijos tyrimų rezultatams blogesniems už tiekėjo pasiūlyme nurodytas reikšmes, iš Tiekėjo gali būti pareikalauta apmokėti visas Pirkėjo su tuo patirtas išlaidas.

	17. Aplinkos apsaugos kriterijų reikalavimai medžiagai (gaminiui) bei jų atitikimą patvirtinantys dokumentai (taikomi sutarties vykdymo metu)
	[bookmark: _Hlk157750891] 1.Gaminiams naudojama medžiaga turi atitikti minimalius aplinkos apsaugos kriterijus, nustatytus Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2022 m. gruodžio 13 d. įsakymu Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“, 2 priedo IX skyriuje „Tekstilės gaminiai“.
8. Sutarties vykdymo metu Tiekėjas turi pateikti atitiktį pagrindžiančius dokumentus, kad galutiniai tekstilės gaminiai (kepurės) atitinka tiekėjo pasiūlyme pasiūlytas prekes (atitiktį pagrindžiantys dokumentai turi būti pateikti Pirkėjui prieš pristatant prekes):
9. 1.1. kad tekstilės gaminių gamybai naudojamuose tekstilės pluoštuose nėra cheminių medžiagų, pripažintų didelį susirūpinimą keliančiomis cheminėmis medžiagomis ir įrašytų į kandidatinį autorizuotinų cheminių medžiagų sąrašą pagal 2006 m. gruodžio 18 d. Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiančio Europos cheminių medžiagų agentūrą, iš dalies keičiančio Direktyvą 1999/45/EB bei panaikinančio Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (toliau – REACH reglamentas), 59 straipsnį, jeigu jų koncentracija produkte didesnė kaip 0,1 proc. pagal masę;
10. 1.2. kad tekstilės gaminių gamybai naudojamuose tekstilės pluoštuose nėra kenksmingų cheminių medžiagų, nurodytų Aplinkos ministro įsakymo 9.1.2 punkte.
11. 1.1. ir 1.2. papunkčiams atitiktį reikalavimams įrodantys dokumentai: (Aplinkos ministro įsakymo 9.1.1 ir 9.1.2 papunkčiams) bandymų ataskaita, pripažintos įstaigos arba paskelbtosios (notifikuotos) institucijos atlikto bandymo protokolas, EU Ecolabel arba kitas I tipo ekologinis ženklas, atitinkantis standartą LST EN ISO 14024 „Aplinkosauginiai ženklai ir aplinkosauginės deklaracijos. I tipo aplinkosauginis ženklinimas. Principai ir procedūros“, OEKO-TEX® STANDARD 100 sertifikatas arba kitas lygiavertis įrodymas. 
1.3. medžiagos gamintojo rašytinis patvirtinimas (deklaracija), kad gaminyje naudojamas poliesterio pluoštas atitinka Aplinkos ministro įsakymo 9.2.1 punktą ir yra 100 proc. pagamintas iš perdirbtų atliekų, kartu pateikiant tai įrodančius dokumentus.
1.4. pagrindinės medžiagos gamintojo ir/ar tiekėjo techniniai dokumentai arba rašytinis patvirtinimas (deklaracija), kad gaminyje naudojamas medvilnės pluoštas atitinka bent vieną Aplinkos ministro įsakymo 9.2.2 papunktį: naudojamas medvilnės pluoštas sudarytas iš ne mažiau kaip 20 proc. organiškai išgautos medvilnės pagal nustatytus reikalavimus 2007 m. birželio 28 d. Tarybos reglamentu (EB) Nr. 834/2007 dėl ekologinės gamybos ir ekologiškų produktų ženklinimo ir panaikinantis Reglamentą (EEB) Nr. 2092/91, arba sudarytas iš ne mažiau kaip 10 proc. perdirbtos medvilnės pluošto, kartu pateikiant tai įrodančius dokumentus.
2. Sutarties vykdymo metu, Pirkėjui kilus pagrįstų abejonių dėl pateiktų aplinkosauginių reikalavimų atitiktį pagrindžiančių dokumentų ar gaminių neatitikimo nustatytiems minimaliems aplinkos apsaugos kriterijams, Pirkėjas turi teisę kreiptis dėl nepriklausomos ekspertizės atlikimo, t. y. atlikti tekstilės gaminių patikros bandymus pasirinktoje akredituotoje laboratorijoje, savo lėšomis, o Tiekėjas privalo pateikti tiek pavyzdžių, kiek reikalinga kontroliniams tyrimams atlikti. Kontrolinių tyrimų rezultatai neginčijami ir laikomi galutiniais. Jei bandymų rezultatai rodo, kad tekstilės gaminiai neatitinka tiekėjo nustatytų minimalių aplinkosauginių reikalavimų, Tiekėjo bus pareikalauta apmokėti visas Pirkėjo su tuo patirtas išlaidas, ir bus taikomos Sutartyje numatytos sankcijos.

	18. Gaminių ženklinimas, reikalavimai vidinėms etiketėms
	Kiekvienas gaminys turi būti paženklintas ir pažymėtas pagal Lietuvos Respublikoje galiojančią tvarką. Gaminio vidinėje etiketėje turi būti neišplaunamais dažais nurodytas gamintojas, audinio sudėtis, pagaminimo metai, priežiūros ženklų simboliai  pagal LST EN ISO 3758 arba lygiaverčius standartus. 

	19. Gaminių pakavimas
	64. Gaminiai po 10 - 20 vnt. dedami į skaidrų plastikinį maišelį. Ant maišelio turi būti patikimai pritvirtinta popierinė etiketė, kurioje turi būti nurodytas gamintojas, gaminio pavadinimas, kiekis 

	20. Pakavimas į dėžes
	Maišai su gaminiais turi būti supakuoti į kartonines dėžes. Ant dėžės turi būti nurodyta dėžėje esančių gaminių (prekių) pavadinimas, kiekis.

	21. Reikalavimai pakavimo dėžėms
	Vienoje dėžėje turi būti tik vieno modelio  gaminiai. Vienos dėžės su gaminiais (prekėmis) svoris neturi viršyti 10 kg.

	22. Aplinkos apsaugos kriterijų reikalavimai pakuotėms bei jų atitikimą patvirtinantys dokumentai
	12. Gaminiai pakuojami į pakuotes, kurios turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas ir (ar) turi būti vienalytės (homogeniškos) pakuotės, pagamintos iš vienos rūšies medžiagos.
13. Atitiktį reikalavimui įrodantys dokumentai – pakuočių gamintojo rašytinis patvirtinimas (deklaracija) ir (ar) techniniai dokumentai ar pakuotės aprašymas, arba kiti lygiaverčiai įrodymai

	23. Kepurės modelio aprašymas
	1. Kepurė siuvama su išsiuvinėtu priekyje kepurės ženklu, ir turi atitikti bendruosius reikalavimus serijiniu būdu siuvamai tarnybinei uniformai, techninius brėžinius (1 - 2 pav.) ir šios specifikacijos reikalavimus.
2. Kepurė siuvama iš žalios spalvos mišrios pluoštinės sudėties (medvilnė, poliesteris) audinio. Audinio žalia spalva turi būti artima pagal PANTONE tekstilės spalvų katalogą kodui - 19-0309 TCX. Pagrindinio audinio techninės charakteristikos turi atitikti pateiktas 1 lentelėje. Audinys turi būti su teflono arba kita ekvivalentiška apdaila.
3. Kepurė kirpta iš 5-ių dalių. Kepurės priekinė dalis pastandinta klijine medžiaga, atsparia drėgmei.
4. Kepurės centre, 10,0 ± 5,0 mm nuo snapelio prisiuvimo siūlės, išsiuvinėtas kepurės ženklas. Ženklo dydis: aukštis - 57,0 ± 2,0 mm, plotis – 57,0 ± 2,0 mm.
5. Kepurės ženklas - juodos spalvos, pasukto kvadrato formos, aukso (geltonos) spalvos kraštu (spalvos kodas pagal MADEIRA siuvinėjimo siūlų spalvų katalogą – 1024). Ženklo centre išsiuvinėtas Lietuvos Respublikos herbas: raudonos spalvos spalvos skyde, baltos, mėlynos ir aukso (geltonos) spalvų kombinacijų Vytis. Siūlų spalvos pagal MADEIRA CLASSIC siuvinėjimo siūlų spalvų katalogą (arba lygiavertį) – raudona spalva Nr. 1147, balta spalva Nr. 1005, mėlyna spalva Nr. 1434, aukso (geltona) spalva Nr. 1024. Už skydo išsiuvinėtos įstrižai sukryžiuotos aukso (geltonos) spalvos (spalvos kodas pagal MADEIRA siuvinėjimo siūlų spalvų katalogą – 1024) Hermio lazdos.
6. Virš kepurės snapelio tvirtinama iš aukso (geltonos) ir juodos spalvos siūlų pinta juostelė.
7. Kepurės snapelis išgaubtas (išformuotas), pastandintas elastingu tvirtu įdėklu, atspariu drėgmei, ir nusiūtas dviem lygiagrečiais peltakiais (tarpas tarp peltakių 5,0 – 7,0 mm). 
8. Kepurė siuvama be pamušalo, visos vidinės siūlės apsiuvamos medvilnine juostele.
9. Vidinėje kepurės pusėje, aplink visą perimetrą, prisiūta 30,0 mm pločio tvirtinamoji medvilninė juostelė. Juostelė naudojama juodos, arba pagrindinio audinio spalvos. 
10. Kepurės viršutinėje dalyje išmuštos ir apsiūtos 4 akutės. Viršuje kepurės – įsiūta saga, aptraukta pagrindiniu audiniu.
11. Kepurės apimčiai reguliuoti jos užpakalinėje dalyje prisiuvamas 20,0 ± 2,0 mm pločio ir 13,0 ± 5,0 mm ilgio dirželis, iš to pačio audinio. Kitoje užpakalines dalies pusėje tvirtinamas metalinis fiksatorius ir metaline akutė laisvam dirželio galui paslėpti.



VASARINĖS KEPURĖS PAGRINDINĖS MEDŽIAGOS TECHNINIAI RODIKLIAI
1 lentelė
	Eil.
Nr.
	Rodiklio pavadinimas
	Rodiklio reikšmė
	Bandymo metodo žymuo


	1.
	Pluoštinė sudėtis, %
	Medvilnė – 35 ± 5
Poliesteris – 65 ± 5
	LST EN ISO 1833 arba kitas lygiavertis

	2. 
	Paviršinis tankis, g/m²
	260 ± 15
	LST EN 12127 arba kitas lygiavertis

	3.
	Didžiausioji trūkimo jėga, N
	Metmenys ≥ 1800
Ataudai ≥ 600
	LST EN ISO 13934-1 arba kitas lygiavertis

	4.
	Matmenų pokytis išskalbus ir išdžiovinus prie 40 °C, %
	± 2,0
	LST EN ISO 5077 arba kitas lygiavertis

	5.
	Nusidažymo atsparumas, balais
	

	5.1
	- šviesai
	≥ 5
	LST EN ISO 105-B02 arba kitas lygiavertis

	5.2
	- sausai trinčiai
	≥ 4
	LST EN ISO 105-X12 arba kitas lygiavertis

	5.3
	- šlapiai trinčiai
	≥ 4
	LST EN ISO 105-X12 arba kitas lygiavertis

	5.4
	- prakaitui
	≥ 4
	LST EN ISO 105-E04 arba kitas lygiavertis

	5.5
	- skalbimui prie 40 °C
	≥ 4
	LST EN ISO 105-C06 arba kitas lygiavertis

	6.
	Atsparumas dilinimui (sūkiai), 12kPa
	≥ 55000
	LST EN ISO 12947-2 arba kitas lygiavertis

	7.
	Tepalų atstūmimas, klasė
	≥ 5
	LST EN ISO 14419 arba kitas lygiavertis

	8.
	Laidumas orui, mm/s
	≥ 50
	LST EN ISO 9237 arba kitas lygiavertis

	9.
	Spalva
	Žalia

	artima pagal PANTONE tekstilės spalvų katalogą (arba kitą lygiavertį) kodui 19-0309 TCX

